पाएं अपने शहर की ताज़ा ख़बरें और फ्री ई-पेपरडाउनलोड करें
जयपुर। गर्मी में पानी की कमी होना एक समस्या है ही। साथ ही पीने योग्य पानी भी कम है। ऐसे में गवर्नमेंट के साथ एक्सपर्ट्स सामान्य पानी को पीने योग्य बनाने के लिए काम कर रहे हैं। इसी कड़ी में अब राजस्थान यूनिवर्सिटी में सोलर एनर्जी से पानी को शुद्ध करने पर काम किया जा रहा है। इसके लिए आरयू के सेंटर फॉर डवलपमेंट ऑफ फिजिक्स एजुकेशन (सीडीपीई) में सोलर एनर्जी प्लांट तैयार किया गया है। इससे पानी को शुद्ध करके पीने योग्य बनाया जाएगा। यह प्लांट बिजली के बजाय सोलर एनर्जी से संचालित होता है।
40 टीडीएस होता है कम :
सेंटर में लगाए गए प्लांट से पानी में से एक घंटे में 40 टीडीएस कम हो सकता है। फिलहाल प्लांट से एक्सपेरिमेंट किया जा रहा है। डायरेक्टर प्रोफेसर वाई.के.विजय ने बताया, प्लांट से स्टूडेंट्स और टीचर्स जुड़े हुए हैं। यह टेबल टॉप पर रखा जाता है। इसके ऊपर सोलर एनर्जी सिस्टम लगाया गया है, जो पानी शुद्ध करने के काम आता है। यदि कभी सूरज की किरणें पूरी तरह से नहीं मिलें तो प्लांट को बैट्री से भी चलाया जा सकता है।
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva hin_Deva hin_Deva zho_Hant eng_Latn